Diari Oficial de la Generalitat Valenciana


Sumari del DOGV 9859, del 29-05-2024 (2024/4940)

RESOLUCIÓ de 26 d'abril de 2024, del director general d'Urbanisme, Paisatge i Avaluació Ambiental, de concessió de les ajudes per a l'elaboració d'instruments de planejament de minimització d'impactes territorials (PEMIT) per a l'exercici 2023, convocades mitjançant la Resolució de 21 de juny de 2023, de la Direcció General d'Urbanisme.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9859

Data del DOGV
:   29-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4940


Data del document
:   26-04-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 26 d'abril de 2024, del director general d'Urbanisme, Paisatge i Avaluació Ambiental, de concessió de les ajudes per a l'elaboració d'instruments de planejament de minimització d'impactes territorials (PEMIT) per a l'exercici 2023, convocades mitjançant la Resolució de 21 de juny de 2023, de la Direcció General d'Urbanisme. [2024/4940]  
  
Mitjançant l'Orde 3/2023, de 8 de maig, de la Conselleria de Política Territorial, Obres Públiques i Mobilitat, es van establir les bases reguladores per a la concessió de subvencions destinades als municipis de la Comunitat Valenciana per a l'elaboració de documents urbanístics relacionats amb la minimització d'impactes territorials (d'ara en avant, Orde 3/2023) (DOGV 9593, d'11 de maig).  
D'acord amb estes bases reguladores, mitjançant la Resolució de 21 de juny de 2023, de la Direcció General d'Urbanisme, es van convocar per a l'exercici 2023 les subvencions destinades als municipis de la Comunitat Valenciana per a l'elaboració d'instruments de planejament de minimització d'impactes territorials (PEMIT) (DOGV 9627, 28 de juny).  
D'acord amb l'ordene segon d'esta resolució, l'import global màxim destinat a estes subvencions puja a cinc-cents mil euros (500.000 €), i es finançarà amb càrrec a la línia de subvenció S8547000, del capítol VII, programa 21.60.44.025.99, d'Urbanisme, del pressupost de la Generalitat per a 2023, hui, amb càrrec al capítol VII, línia de subvenció S0536 del capítol VII, programa E20145312.432A00, Urbanisme, del pressupost de la Conselleria de Medi Ambient, Aigua, Infraestructures i Territori per a l'exercici 2024).  
  
Finalitzat el termini de presentació de sol·licituds establit en el resolc nové de la convocatòria, van ser presentades 51 sol·licituds per 25 ajuntaments i, instruït el procediment en tots els seus tràmits de conformitat amb les bases reguladores i la convocatòria, la comissió de valoració ha elaborat l'informe proposta en el qual es concreta el resultat de l'avaluació de les sol·licituds de manera prelada, atesos els criteris objectius establits per a la valoració d'estes en la base 8 i en el resolc onzé.3 de la convocatòria, indicant-hi les que poden rebre subvenció i la seua quantia, fins a esgotar el crèdit de la convocatòria, sense que hi haja llista de reserva per no haver-se esgotat este crèdit. Igualment, s'inclou en este informe la proposta d'inadmissió motivada d'aquelles sol·licituds que no han pogut ser valorades per no complir els requisits establits en les bases i en la convocatòria, així com la proposta de considerar que s'ha desistit de les que no han contestat el requeriment d'esmena i d'aquelles els ajuntaments de les quals ha presentat desistiment.  
  
Consta en l'expedient l'informe emés per l'òrgan instructor en el qual es constata que, de la informació que es troba en el seu poder, es desprén que els ajuntaments beneficiaris complixen tots els requisits necessaris per a accedir a les subvencions, d'acord amb el que s'establix en l'article 164.f) de la Llei 1/2015, de 6 de febrer, d'hisenda pública, del sector públic instrumental i de subvencions (d'ara en avant, LHPV), en les bases i en la convocatòria.  
Per tot això, en virtut del que s'establix en l'article 160.4.c de l'LHPV i en la base 3.5 que atorga a la Direcció General d'Urbanisme, Paisatge i Avaluació Ambiental la facultat de dictar la resolució de concessió d'estes subvencions, vista la proposta motivada de resolució formulada per la comissió de valoració, resolc:  
  
Primer  
Concedir les ajudes a cadascun dels ajuntaments sol·licitants inclosos en la taula 1 de l'annex d'esta resolució, pels imports màxims que s'indiquen, destinades a finançar ajuntaments de la Comunitat Valenciana per a l'elaboració d'instruments de planejament de minimització d'impactes territorials, amb càrrec al capítol VII, línia de subvenció S0536 del capítol VII, programa E59655275.432A00, Urbanisme, del pressupost de la Conselleria de Medi Ambient, Aigua, Infraestructures i Territori per a l'exercici 2024.  
Si el cost de l'actuació fora inferior a l'import de les ajudes concedides, l'import d'estes es correspondrà amb el cost, tenint en compte el que s'establix en l'article 31 de la Llei 38/2003, de 17 de novembre, general de subvencions.  
La concessió d'ajudes d'acord amb esta convocatòria no suposa en cap cas la presumpció que les sol·licituds subvencionades són conformes a la regulació legal de la minimització d'impactes o als criteris interpretatius d'esta establits per la Direcció General d'Urbanisme. Durant la tramitació del corresponent Pla especial de minimització, l'òrgan substantiu (Servici Territorial d'Urbanisme) i l'òrgan ambiental autonòmic indicaran a l'ajuntament promotor si el projecte presentat és conforme a les disposicions legals que regulen la figura. Igualment, podran estos òrgans en el transcurs del procediment realitzar les esmenes a la sol·licitud que es consideren oportunes.  
  
Els compromisos assumits pels beneficiaris són, a més dels generals establits per l'article 14 de la Llei 38/2003, de 17 de novembre, la redacció dels plans especials de minimització d'impactes territorials a què fan referència els articles 228 a 231 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny (TRLOTUP), i tindran la consideració d'activitat subvencionable els treballs consistents en la redacció de l'esborrany de PEMIT i del DIE, amb les especificacions establides en les bases reguladores, en la convocatòria i en l'esmentat TRLOTUP. Hauran de presentar tot això en el lloc, la forma i el termini establits en el resolc catorzé de la convocatòria.  
  
  
Segon  
Inadmetre les sol·licituds indicades en la taula 2 de l'annex per les causes d'inadmissió codificades i que s'especifiquen en esta.  
  
Tercer  
Dictar resolució individualitzada, en els termes previstos en l'article 21 de la Llei 39/2015, d'1 d'octubre, del procediment administratiu comú de les administracions públiques, en què es considerarà que han desistit de la seua petició els ajuntaments que s'indiquen en la taula 3 de l'annex per haver desistit personalment o per no haver contestat el requeriment efectuat per esta administració, d'acord amb el que s'establix en la base 5, en el resolc onzé i en l'article 68 de la Llei esmentada 39/2015.  
  
Quart  
Remetre esta resolució per a la seua publicació en el DOGV amb caràcter urgent.  
  
Quint  
Notificar de manera individual la present resolució als beneficiaris de les subvencions.  
La present resolució posa fi a la via administrativa i contra esta podrà interposar-se, potestativament, un recurs de reposició davant este mateix òrgan en el termini d'un mes, comptat des de l'endemà de la seua publicació en el DOGV, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s'utilitze qualsevol altra via que es considere oportuna.  
  
València, 26 d'abril de 2024.- El director general d'Urbanisme, Paisatge i Avaluació Ambiental: Miguel Angel Ivorra Devesa.